Enkeltvedtak om å ta matematikk 1T fra videregående opplæring for [navn]

Vi viser til interessen for å følge matematikk 1T i videregående opplæring via tilbudet på digilær.no.

**Vedtak**

<Elevens navn>, fødselsnummer: <xxxx> får skoleåret [xx/xx] tilbud om matematikk 1T fra videregående opplæring gjennom tilbudet digilær.no. Eleven vil få elevstatus ved en videregående skole.

Eleven kan ta i bruk timene til valgfag og inntil 60 prosent av timene i faget utdanningsvalg til denne opplæringen.

I samråd med faglærer i matematikk kan deler av den ordinære matematikkundervisningen brukes til opplæring i matematikk 1T, så lenge det ikke er til hinder for at eleven kan få standpunktvurdering i matematikk for 10. trinn, i tråd med kompetansemålene i faget.

Opplæringen gis som fjernundervisning.

**Rettslig grunnlag**  
Kommunen skal sørge for at opplæringen er tilpasset, det vil si at elevene får et tilfredsstillende utbytte av opplæringen uavhengig av forutsetninger, og at alle skal få utnyttet og utviklet evnene sine. Dette følger av opplæringsloven § 11-1.

Kommunen kan innvilge forsering av fag på 8. til 10. trinn for elever som har tilstrekkelig kompetanse, slik at de får opplæring i fellesfag eller programfag på videregående nivå. Elevene kan ta i bruk timene til valgfag og opptil 60 prosent av timene i faget utdanningsvalg til denne opplæringen. Dette følger av opplæringsforskriften § 1-12.

Når det er gode grunner for det, og det er trygt og pedagogisk forsvarlig, kan deler av opplæringen gjennomføres som fjernundervisning. Dette følger av opplæringsloven § 14-4.

Eleven har rett til å medvirke og bli hørt, og hva som er elevens beste, skal være et grunnleggende hensyn. Dette følger av Grunnloven § 104, barnekonvensjonen artikkel 3 og 12, og opplæringsloven §§ 10-1 og 10-2.

**Vurdering**  
*[Du må begrunne hvorfor eleven får tilbud om å ta matematikk 1T fra videregående opplæring. Det kan vises til at eleven har vist stor interesse og mye kompetanse i matematikkfaget, og at eleven vil få utbytte av et slikt tilbud. Det må også komme frem at skolen har vurdert det slik at elevens kompetanse er tilstrekkelig til å ta matematikk 1T fra videregående opplæring.*

*Du må også vise til hvordan elevens beste, herunder elevens syn, er vurdert og vektlagt.]*

På bakgrunn av denne vurderingen vil skolen tilby eleven å følge matematikk 1T fra videregående opplæring via digilær.no.

**Klage**

Du kan klage på dette vedtaket. Hvis du vil klage, er fristen tre uker fra du har mottatt vedtaket. Det står i forvaltningsloven § 29.

Klagen må nevne hvilken endring du ønsker, og bør være skriftlig. Du bør også begrunne klagen. Du sender klagen til skolen ved rektor. Dersom skolen ikke omgjør vedtaket, vil saken bli sendt til [*statsforvalteren*], som er endelig klageinstans.

Du har, med noen unntak, rett til å se dokumentene i saken. Dersom du allerede har fått alle dokumentene i saken, skal skolen opplyse om det. Dette står i forvaltningsloven §§ 18 og 19.

|  |
| --- |
| Med hilsen |
|  |
|  |
| Kopi: |
|  | |